ประกาศ ก.พ.อ. เรื่อง หลักเกณฑ์ วิธีการ และเงื่อนไขการรับโอนข้าราชการที่มิใช่ข้าราชการพลเรือนในสถาบันอุดมศึกษา และมิใช่ข้าราชการการเมือง และการรับโอนพนักงานส่วนท้องถิ่น มาเป็นข้าราชการพลเรือนในสถาบันอุดมศึกษา

ประกาศ ก
ประกาศ ก.พ.อ.
เรื่อง หลักเกณฑ์ วิธีการ
และเงื่อนไขการรับโอนข้าราชการที่มิใช่ข้าราชการพลเรือน
ในสถาบันอุดมศึกษา
และมิใช่ข้าราชการการเมือง และการรับโอนพนักงานส่วนท้องถิ่น
มาเป็นข้าราชการพลเรือนในสถาบันอุดมศึกษา[๑]
 

อาศัยอำนาจตามความในมาตรา
๓๒ (๓) แห่งพระราชบัญญัติระเบียบข้าราชการพลเรือนในสถาบันอุดมศึกษา พ.ศ. ๒๕๔๗
ก.พ.อ. จึงกำหนดหลักเกณฑ์ วิธีการ
และเงื่อนไขในการรับโอนข้าราชการที่มิใช่ข้าราชการพลเรือนในสถาบันอุดมศึกษา
และมิใช่ข้าราชการการเมือง
และการรับโอนพนักงานส่วนท้องถิ่นมาเป็นข้าราชการพลเรือนในสถาบันอุดมศึกษา ดังนี้

ข้อ ๑ การรับโอนข้าราชการที่มิใช่ข้าราชการพลเรือนในสถาบันอุดมศึกษา
และมิใช่ข้าราชการการเมือง
และการรับโอนพนักงานส่วนท้องถิ่นมาเป็นข้าราชการพลเรือนในสถาบันอุดมศึกษาให้ดำเนินการภายใต้หลักเกณฑ์และเงื่อนไข
ดังต่อไปนี้
(๑)
ต้องได้รับความยินยอมจากต้นสังกัดเดิม
(๒)
ต้องมีคุณสมบัติตรงตามคุณสมบัติเฉพาะสำหรับตำแหน่ง
(๓)
ผู้ที่อยู่ในระหว่างทดลองปฏิบัติหน้าที่ราชการให้รับโอนได้

ข้อ ๒ การรับโอนข้าราชการและพนักงานส่วนท้องถิ่นที่ดำรงตำแหน่งตามระบบจำแนกตำแหน่งต้องเป็นการรับโอนมาบรรจุและแต่งตั้งให้ดำรงตำแหน่งในระดับที่ไม่สูงกว่าเดิม
และรับเงินเดือนในอันดับและขั้นเงินเดือนที่ไม่สูงกว่าเดิม
แต่ในกรณีผู้สอบแข่งขันหรือคัดเลือกได้ให้ได้รับในอันดับและขั้นเงินเดือนในตำแหน่งที่สอบแข่งขันหรือคัดเลือกได้
เว้นแต่ผู้นั้นได้รับเงินเดือนสูงกว่าขั้นต่ำของตำแหน่งที่สอบแข่งขันหรือคัดเลือกได้
จะให้ได้รับในขั้นที่เทียบได้ตรงหรือใกล้เคียงกับขั้นเงินเดือนที่ได้รับอยู่เดิม
แต่ไม่เกินขั้นสูงสุดของตำแหน่งที่สอบแข่งขันหรือคัดเลือกได้ ก็ได้

ข้อ ๓ การรับโอนข้าราชการประเภทอื่นนอกจากข้อ ๒
สภาสถาบันอุดมศึกษาต้องกำหนดหลักเกณฑ์และวิธีการเทียบตำแหน่งเพื่อกำหนดระดับตำแหน่ง
อันดับและขั้นเงินเดือนของตำแหน่งตามประเภทของตำแหน่งข้าราชการพลเรือนในสถาบันอุดมศึกษา
ดังนี้
(๑)
การเทียบเข้าสู่ตำแหน่งวิชาการตามมาตรา ๑๘ (ก) โดยหลักเกณฑ์และวิธีการเทียบตำแหน่งต้องมีคุณภาพไม่ต่ำกว่าหลักเกณฑ์และวิธีการในการเข้าสู่ตำแหน่งที่
ก.พ.อ.ได้กำหนดไว้
(๒)
การเทียบเข้าสู่ตำแหน่งผู้บริหารตามมาตรา ๑๘ (ข) (๗) และ (๘)
(๓)
การเทียบเข้าสู่ตำแหน่งประเภททั่วไป วิชาชีพเฉพาะ หรือเชี่ยวชาญเฉพาะ ตามมาตรา ๑๘
(ค)


ประกาศ ณ วันที่ ๖
กันยายน พ.ศ. ๒๕๕๐
วิจิตร ศรีสอ้าน
รัฐมนตรีว่าการกระทรวงศึกษาธิการ
ประธาน ก.พ.อ.























ปริญสินีย์/ผู้จัดทำ
๒ กุมภาพันธ์ ๒๕๕๔
คุณากร/ผู้ตรวจ
๑๘ สิงหาคม ๒๕๕๔



















































[๑] ราชกิจจานุเบกษา
เล่ม ๑๒๔/ตอนพิเศษ ๑๓๔ ง/หน้า ๓/๒๕ กันยายน ๒๕๕๐